|dimarts 22 de febrer\nFracassa l’acte de VOX a Vallecas i la policia carrega contra manifestants antifeixistes i periodistes\nUna massiva concentració antifeixista impedeix l'acte de VOX en el barri de Vallecas. Al final, la policia carrega contra els joves, s'emporta diversos detinguts i colpeja a periodistes.\nÉs el 40 aniversari de l'intent de cop d'estat perpetrat per alguns comandaments militars el 23 de febrer de 1981. Des de llavors conegut com el 23F, la data és considerada un punt de tancament de l'anomenada "Transició Democràtica".\nL’extrema dreta "digital" en temps de Covid: xarxes socials, memes i youtubers\nA què es dedica l'extrema dreta quan es troba tancada per la pandèmia?\nS’amplia l’estat d’alarma: incertesa per al poble i certeses per al capital\nLa sessió extraordinària d'aquest dimecres en el Congrés ha servit perquè se certifiqués l'ampliació de l'estat d'alarma fins al 9 de maig i s'avancés en el pla de “reconstrucció” del Règim.\nEscàndol: brutal repressió polical a dues dones migrant a La Bisbal\nDos agents de la policia local de La Bisbal d'Empordà aremeten violentament a dues dones racialitzades i acaben apuntant-les al cap amb la pistola reglamentària. La violència policial durant el confinament no cessa.\nComença un nou mes i gran part del poble treballador s'està preguntant, com pagar la llum, el gas o l'aigua? i, sobretot, com pagar el lloguer? Les mesures anunciades per Pablo Iglesias no toquen els interessos de la banca ni suspèn els lloguers. Més de 200 organitzacions fan una crida a la "vaga de lloguer".\nEn els últims dies han desfilat múltiples sentències, dictàmens i pronunciaments judicials. La situació judicial de Torra i Junqueras manté en suspens al poble català.\nEntre gestos i somriures còmplices, aquest dilluns va prendre possessió davant el rei Felip VI el nou govern de coalició entre el PSOE i Unidas Podemos, presidit per Pedro Sánchez. Posant fi a més de vuit mesos de bloqueig polític i dues eleccions generals, comença així la marxa d'un govern d'encuny social liberal que promet més del que atorgarà realment.


Alegria al vestuari després de la victòria. | Foto: Futsal Mataró\nEl sènior masculí del Futsal Mataró ha aconseguit una victòria molt treballada i important contra el Manresa, rival directe en la classificació. Els mataronins van dominar el partit d’inici però els locals van empatar el matx abans del descans i el resultat a l’últim minut era de 4 a 4. Va ser quan només faltaven 20 minuts pel xiulet final que els de Mataró van imposar-se en el marcador, sumant tres punts molt importants per seguir optant al campionat.\nDesprés de diverses ocasions, el Futsal Alinaça Mataró va encetar el marcador al minut 5 amb un xut de Rafita i minuts més tard arribava la segona diana amb Oriol finalitzant una transició molt ràpida dels visitants. Els de Mataró dominaven el joc dins la pista, però els manresans van ser capaços de sobreposar-se a la pressió visitant i al minut 15 feien pujar l’1 a 2 en l’electrònic. Abans del descans, els locals tornaven a marcar, empatant el partit i difuminant la superioritat dels mataronins.\nA la represa, una mala circulació de pilota va desembocar en el 3-2 que posava els de Mataró en alerta. Com a reacció, els homes entrenats per Albert Sabaté van prémer l’accelerador i amb dos gols consecutius, un de Novo i un de Joel, van capgirar el marcador (4-3). Els mataronins es trobaven còmodes amb el joc, fins que va arribar el cubell d’aigua freda. Quan faltava un minut pel final, els locals empataven el partit amb el 4-4. Tot i això, l’equip no va abaixar els braços i Joel va aprofitar una badada local per fer el gol de la victòria, quan només restaven 20 segons pel final. La bogeria visitant va esclatar i els de Mataró van tornar a casa amb tres punts d’or.\nAmb la victòria, el Futsal Mataró se situa a només un punt del primer classificat (Hospitalet, 47p), i s'allunya de la tercera posició (Barceloneta, 38p).\nElias Essaghir, jugador del juvenil nacional i format a la pedrera mataronina, va debutar amb el primer equip contra el Manresa.\nManresa 4 – 5 Futsal Aliança Mataró\nJugadors: Isaac, Paquito, Del Barco, Oriol (1), Rafa (1), Tolrà, Novo (1), Llibert, Alagi, Elias, Joel (2) i Medina.


Villa Paradise Gardens Vodnjan Croàcia - Ofertes d'hotels amb els MILLORS DESCOMPTES EN LÍNIA\nDescompte a Villa Paradise Gardens\nConvenientment situat a Jursici, Villa Paradise Gardens és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Paradise Gardens ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de instal.lacions de barbacoa, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent piscina exterior, pistes de tennis. Descobreixi una encantadora mescla de servei profesional i ampla gama de característiques a Villa Paradise Gardens.\nEspai comú2 llits individuals, 2 llits extragrans súper, 3 sofàs llit\nCal que informeu el Villa Paradise Gardens de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Uneix-te a l’OPEN MONA més solidari i ajuda’ns a fer que MONA 2020 sigui una realitat\nOpen MonaGus Bravo2018-09-21T12:09:16+00:00\nL’ OPEN MONA és una jornada solidària en la que obrim al públic les portes del nostre Centre de Recuperació de Primats. L’objectiu és donar a conèixer la nostra tasca i sensibilitzar sobre la necessitat de protegir la natura i els nostres parents evolutius més propers en una diada carregada de diversió i aprenentatge.\nEn aquesta ocasió però, l’OPEN MONA es realitza amb un motiu especial: EL TRASLLAT DE MONA. Si bé MONA continua brindant atenció permanent als nostres grups familiars de primats, el futur nou centre de rescat ens proporcionarà l’espai i les instal·lacions que necessitem per garantir un futur segur per als nostres grups actuals i per a tots els primats que encara necessiten la nostra ajuda. Ens ajudes a fer que MONA 2020 sigui una realitat? Uneix-te a l’OPEN MONA! El seu futur els espera!\nL’Open Mona 2018 se celebra el primer cap de setmana d’octubre en el marc del Dia Mundial dels Animals celebrat el 4 d’octubre. És l’oportunitat perfecta per continuar treballant en la sensibilització; donant veu a les espècies que rescatem i ajudant-les a tenir un millor futur.\nEn aquesta festa oberta a tots els públics, grans i petits gaudireu de tallers, jocs, exposicions, xerrades i un munt d’activitats amb les que aprendreu divertint-vos en família.\nAh, i pots venir amb la teva carmanyola, tindrem àrees de pícnic, per a que passeu un dia ideal a la fresca.\nEl 6 d’octubre tindrà lloc la festa oberta a tots els públics . Compra les teves entrades a: http://fundaciomona.inscribirme.com/openmona\nEl 7 d’octubre és la festa privada per socis, padrins i col·laboradors de Mona. Si ets col·laborador revisa el teu email i/o la teva bústia.\nEn tots 2 casos l’aforament és limitat i cal reserva prèvia per poder participar a l’esdeveniment. Quan compris les entrades, podràs triar a quina hora vols fer una visita guiada, però pots accedir a MONA amb l’entrada i participar a les activitats des de les 10.30h fins a les 17h.\n6 d’octubre – festa oberta a tots els públics\n7 d’octubre – festa privada per socis, padrins i col·laboradors de Mona\nAforament limitat – fes la teva reserva


Jordi Solé i Pere Josep Jiménez, de l’associació L’Aube: “Estem vivint un retorn al riu” – XCN\nFluvial, Membres, protagonistes, Voluntariat Ambiental\nEl nom de la comarca evoca el gran element natural que la defineix, l’Ebre, i el nom de l’entitat ens parla d’un dels arbres que caracteritzen el paisatge de la seva ribera, l’àlber, o, més habitualment al sud de Catalunya, l’aube.\nParlem amb en Jordi Solé i en Pere Josep Jiménez de l’Associació l’Aube, nascuda fa menys d’un any per promoure la conservació de la natura connectada amb les persones a la Ribera d’Ebre.\nEl Jordi és el president de l’entitat, té 38 anys i és de Móra d’Ebre; el Pere Josep va néixer a Flix fa 55 anys. Són dues persones molt actives en les seves comunitats, així que, després de coincidir en trobades i reunions per la comarca, van decidir, en plena pandèmia, unir-se a altres que, com ells, creien en la necessitat de tirar endavant una associació ambiental a la comarca, que posés en valor el valors naturals del riu d’una manera molt viscuda i participada, pel veïnat i pels visitants.\nJordi Solé i Pere Josep Jiménez de l’Associació L’Aube\n“Al poble tots ens coneixem” – ens explica en Jordi -” i organitzem coses plegats, de futbol o esports. Sempre he estat en algun club o associació, i ja d’adolescent vaig formar part d’una associació juvenil que plantejava propostes culturals i musicals. Els ametllers de casa segurament van despertar la meva inquietud per la natura, i després els documentals em van fascinar, així que, quan va arribar el moment vaig decidir que volia estudiar biologia per anar a gravar documentals a la selva!”\nPerò no vas marxar a la selva…\nMentre estudiava vaig conèixer la meva dona, dietista, i junts ens hem interessat per l’alimentació, l’agricultura ecològica, la dieta mediterrània… Així que vaig seguir amb les terres de la família, i vam decidir impulsar una agrobotiga, per afavorir el producte local ecològic i ser un punt d’ajuda a agricultors i empresaris rurals de la zona. Avui hi hem afegit un restaurant, hostal i casa rural: en totes les activitats hi volem lligar sempre la sostenibilitat.\nI d’això a la comarca en Pere Josep en té experiència.\nPJ: Com moltes persones de la zona, també recordo de petit anar a fer les olives, precisament a Sebes, i recordo encantar-me a mirar els estornells sobre el canyissar amb prismàtics bastant rudimentaris. Encara que el pare ja treballava a la indústria química, venia de família pagesa: tant ell com la mare i l’àvia em van despertar l’interès per la natura. Però en aquells anys no es veia molta sortida professional als estudis de biologia, i em van fer decantar per estudiar enginyeria tècnica química.\nAixí i tot al final si que vas acabar treballant amb natura…\nEl Nadal de 1989 un grup de joves de Flix vam fundar el Grup Natura Freixe. Vam contactar amb WWF i vam visitar experiències de gestió de zones humides a Itàlia: ens vam emportar la idea d’aplicar aquell model de gestió participada per la societat civil. Era un moment dinàmic, en el que també es va crear la Xarxa Natura 2000 a Catalunya. Aquí teníem l’exemple de Sebes, un espai mig abandonat, que de tant en tant es cremava, a qui ningú no feia cas. Quan es va crear el Departament de Medi Ambient, i gràcies a l’alcalde Antoni Sabaté de Flix, que s’hi va bolcar, vam fer la proposta de transformar-lo en una reserva, i ens van deixar fer. Vam començar a crear sinergies. Primer vam aconseguir la cessió del Mas El Director que estava en runes, després ens vam dotar d’un pla de gestió amb l’ajuda de la Fundació Territori i Paisatge. Vam crear projectes de protecció, gestió i conservació. El Dept. de Medi Ambient va restaurar una llacuna, després una passera, la Fundació va adquirir i cedir dues finques, i vam posar en marxa un projecte educatiu innovador, el Camp D’aprenentatge. Tot en si era un projecte demostratiu, d’una entitat conservacionista que volia demostrar que altres coses eren possibles, més que anar a la confrontació.\nAmb aquesta feina vam donar visibilitat a Flix, coneguda aleshores només per la indústria i el vessament, que va començar a ser identificada també per un model de conservació de la natura que alhora genera economia i llocs de treball.\nI que va passar amb la pandèmia?\nA finals de l’any passat, havent superat crisis molt dures com la del 2008 o la de la Covid, havent consolidat el projecte i garantit la continuïtat econòmica, va ser el moment de fer un canvi en la trajectòria, i plantejar-me altres iniciatives. Sempre havia tingut visió de territori, però el dia a dia a la Reserva de Sebes no em permetia dedicar-me a altres iniciatives a escala comarcal.\nCrec que quan l’Ebre era navegable la comunicació territorial era molt alta, després el ferrocarril va portar atenció a Reus, i finalment la carretera ens decanta als del nord de la comarca cap a Lleida, als de la zona central a Reus, i els dels sud a Tortosa… A més som poblacions petites que han patit molt despoblament, però ara sentim que estan havent-hi canvis de dinàmiques, apareixen noves activitats, i, alhora, essent Terres de l’Ebre Reserva de la Biosfera hi ha una gran potencial per a una economia basada en la biodiversitat.\nAixí que vam crear l’Aube.\nCom va néixer l’Aube?\nL’entitat va néixer el 16 de gener del 2021.\nJ. Vam començar al gener molt entusiasmats, potser perquè portàvem molt de temps sense poder fer coses per la pandèmia. A les reunions dels mesos previs vam decidir crear una associació que relacionés el potencial de biodiversitat amb les persones, i en la relació entre salut i natura.\nEra una idea que feia anys que es madurava dintre de moltes persones, i va ser la pandèmia que la va fer sortir: ara ningú s’estranya d’aquest discurs, tothom l’entén.\nPJ: el nostre lema mateix diu Entorn Natural, Salut i Societat. Considerem que promoure la salut dels espais naturals és promoure la salut de les persones.\nEn quins espais naturals actueu? Teniu espais en custòdia?\nEns centrem sobretot en espais fluvials al sud de la Ribera d’Ebre. Hem, col·laborat amb els ajuntaments de Móra la Nova, Móra d’Ebre, El Masroig, Miravet, Ginestar… amb els que parlem d’acords de custòdia i projectes en espais naturals.\nTots els projectes giren al voltant de 4 objectius: la conservació d’espai naturals, la creació d’un projecte educatiu que hem anomenat Escola de Riu, la integració d’una xarxa de productors de paisatge i biodiversitat, en el marc de la Reserva de la Biosfera, i la recerca en ecosistemes fluvials.\nConsiderant que no portem ni un any, han estat uns mesos molt actius!\nHem estat fent un treball de recerca amb el riu Siurana, un mostreig de biodiversitat d’espècies i de com es veuen afectades per la manca de cabal. S’emmarca en la lluita per la reclamació del cabal ecològic, aportant dades i números.\nTTambé hem estat treballant en un projecte per a una Xarxa d’Espais Naturals protegits a la Ribera d’Ebre, plantejant un model que integri educació, recerca i producció agrària i agroforestal i un nou model de governança.\nHem estat proposant experiències de salut i natura amb centres residencials, sobretot gent gran que ha patit molt el tancament i ho han agraït molt.\nI hem organitzat jornades de voluntariat, col·laborant també amb altres entitats locals, com Lo Margalló de Ginestar, o jornades com la presentació del llibre sobre Canvi Climàtic de la periodista Cori Calero. I també sortides interpretatives amb càiac per l’Ebre que han tingut molta acceptació.\nJ: De moment la manca de temps, perquè ha estat un any intens i tots i totes hi estem implicats des del voluntariat. També cal dir que en ser el primer any hem hagut de comprar equipaments per fer la recerca, que han tingut un cost.\nPJ: Som una entitat molt jove, encara no tenim estructura, però tenim clar que estem treballant intensament des del voluntariat, sabem que hem de decidir moltes coses i anar a poc a poc amb prudència però amb rigor, i estem segurs que la professionalització ja arribarà. De moment ja comptem amb la col·laboració d’una persona jove, gràcies al programa de garantia juvenil del SOCC.\nSom 8 persones a la junta i ara gràcies al programa de Garantia Juvenil una persona a l’equip tècnic. Al voltant de 20 persones voluntàries col·laboren de manera estable i quan fem crides massives venen al voltant de 50 persones…\nQuin paper juga el voluntariat a la vostra entitat?\nCreiem molt en la participació i en el voluntariat ambiental i ho volem impulsar , així que volem treballar per a estructurar un bon programa de voluntariat amb una agenda d’activitats.\nCreieu que les ONG ambientals de conservació tenim prou visibilitat?\nPJ: Crec que per estar als inicis hem agafat una empenta molt important. També he viscut l’experiència d’una entitat que ha comptat amb molt de reconeixement, com el GN Freixe. Així i tot, crec que no està prou valorat el paper de les entitats. La gent no és conscient que les entitats ajuden molt, per exemple, a que els governs puguin acomplir amb els compromisos de biodiversitat europeus, fins i tot la més petita està aportant en temes que l’administració per si sola mai no podria fer.\nJ: Jo fa poc que estic implicat en una entitat ambiental, però crec que tenen un potencial molt gran, perquè he pogut veure que en aquestes organitzacions la gent és alhora professional i vocacional. Crec que són un bon model perquè la gent es pugui reflectir i perquè la política faci més cas, bàsicament perquè estan treballant pel bé comú. Crec que la gent s’hauria d’implicar més en les entitats ambientals.\nPJ. L’efecte multiplicador del treball de les entitats és immens: no es tracta només d’un treball tècnic ben fet, si no que té una gran component emocional, connecta molt amb la gent i amb l’entorn, crea experiències que fan que la gent se senti seu l’entorn.\nEns fa molta il·lusió consolidar L’Escola de Riu al llarg de tota la Ribera d’Ebre i Tortosa. L’Escola del Riu no és un edifici, sinó un concepte, en el que lo riu és l’escola.\nCada poble ho pot replicar, creant activitats formatives, educació ambiental, tècniques especialitzades en conservació, i també promovent que els esports i el lleure d’aigua, tan tradicionals com les pontones i muletes o el llaüt català, com actuals, com el caiac, esdevinguin experiències educatives sobre la natura, amb monitors capacitats. I finalment fent del riu un espai d’integració per a la persones nouvingudes, i alhora un espai de memòria històrica.\nSentim que el projecte és ben rebut quan l’expliquem, perquè veiem que la gent s’ha bolcat al riu, després d’unes dècades de desconnexió.\nEstà havent-hi un retorn al riu?\nJ: Crec que sí. La generació dels avis vivien de cara al riu, la gent s’hi banyava, pescava, hi havia molts barquers que et portaven de banda a banda, però la dels meus pares ja s’hi va allunyar, es van posar de moda les piscines i durant molt de temps els espais vora el riu es van convertir en abocadors irregulars a cada poble; van deixar de ser espais viscuts.\nPerò ara, de nou, la gent jove torna a fer vida al riu: s’ha omplert de caiacs, s’ha arreglat molts embarcadors i quasi cada poble ha restaurat la seva façana fluvial! Avui la terrassa del Club Nàutic de Móra d’Ebre és un dels llocs amb més ambient de la zona, i quan ho portàvem des de l’associació juvenil a penes hi passaven quatre persones que venien a remar…\nPJ: Certament fins que va haver-hi navegació fluvial hi va haver molta vida vora el riu. Però a inicis dels anys ’90, quan vam començar fent divulgació i activitats al riu, havíem de llogar les canoes al Delta de l’Ebre, a 80 km de distància!\nAvui s’ha habilitat l’itinerari del Camí de Sirga, la nostra “Via Blava” part del GR-99, que es pot fer a peu, en bici o -pel riu- en caiac, i l’hem de reivindicar!\nI com veieu el problema del Delta?\nEls problemes del riu comencen amunt, no a la desembocadura. El delta es comença a recuperar des de qui dalt! Així que volem ser part activa.\nI aquí també veiem problemes: hi ha 5 km de riu, en plena Xarxa Natura 2000, que no porta el cabal ecològic, amb la consegüent proliferació de micròfits, i per tant de mosca negra…\nCal molta valentia política i incorporar un nou model de gestió del riu que integri els aspectes naturals.\nQuin moment especial destacaríeu d’aquests mesos?\nJ: La jornada de voluntariat que vam fer a Miravet i Ginesta, amb l’associació El Margalló! Aquell dia vam veure com la gent va respondre, com gaudien de l’espai, i alhora estaven satisfets perquè estàvem donant resposta a una reivindicació d’anys per la recuperació d’aquell entorn, que havia estat abandonat. Hi vam treure més de 3 tones de brossa!\nPJ: El moment de la creació de l’entitat enmig de la pandèmia. Per mi va ser molt emblemàtic el fet de trobar-nos amb ganes i forces per crear una entitat, perquè hi veiem futur. I també em quedo amb l’entusiasme de la gent gran de centres residencials per poder sortir de la residència i fer amb ells tallers d’estimulació sensorial. Ha estat un any ple de limitacions però també d’emocions i esperances


AGRESSIVITAT I ALIMENTACIÓ\nLa relació de la nutrició amb els desordres psiquiàtrics ha estat encara poc estudiada però cada vegada és més important en aquest trastorn.\nPOSSIBLES CAUSES ALIMENTÀRIES:\nEsmorzar pobre: Els nens que no prenen un esmorzar complet i saludable pateixen més sovint de nerviosisme, cansament, irritabilitat i conductes agressives.\nContaminació per plom: Un estudi a EEUU va mostrar que els nens que han sofert contaminació per plom presenten un major risc de conducta antisocial, delinqüència i agressivitat.\nLa manca d’àcids grassos omega3 a la dieta: Estudis amb presidiaris, alcohòlics i joves violents han descobert que un dèficit en àcids grassos omega3 propicia la depressió i l’agressivitat.\nAliments rics amb omega3 (Ex: sardina, salmó, nous)\nAliments rics en vitamines i minerals\nAliments processats: massa salats i massa dolços\nBegudes estimulants (Ex:cafè, nestea, redbull, coles,...)\nL’excés de proteïnes\nLa Brioixeria industrial\nSeguir una alimentació saludable: equilibrada, variada i suficient, i si cal, assessorada per professionals de la nutrició.


Egos Teatre reposarà 'La casa sota la sorra' al Teatre Borràs\nL'obra havia rebut grans crítiques i premis, però havia fet poques funcions al Teatre Nacional. Tornarà del 28 de juny al 29 de juliol\nACN Barcelona Actualitzada el 12/06/2012 19:05\nDesprés de l'èxit fa dues temporades a la Sala Gran del TNC de 'La casa sota la sorra' d' EGOS Teatre, basada en la novel·la homònima de Joaquim Carbó, la companyia torna a interpretar l'obra a Barcelona i ho farà ara al Teatre Borràs del 28 de juny al 29 de juliol.\nL'espectacle va rebre en la seva presentació al TNC cinc nominacions als Premis Butaca 2010 i 4 més als Premios de Teatro Musical 2011. És una obra de teatre musical de sèrie negre, que parodia les pel·lícules d'aventures. La novel·la amb la qual es basa va ser publicada l'any 1966 i compta amb 72 reedicions i ha venut més de 180.000 exemplars.\nEl protagonista de la història és Pere Vidal, un jove barceloní perdut en un hotel d'El Caire que té ganes d'aventura i que ha creuat la mar Mediterrània responent un misteriós anunci al diari. Una atractiva i perillosa agent secreta li respondrà els seus dubtes i sota la identitat de l'arqueòleg Peter Whitel, Pere Vidal haurà d'emprendre un viatge a través d'Egipte i el Sudan transportant documents de gran valor, fins arribar a la casa sota la sorra, la seu d'una organització criminal comandada pel malèvol senyor Ti.


…I MÉS PROMOCIÓ TURÍSTICA, EL RIPOLLÈS- VALL DE CAMPRODON –VALL DE RIBES AL SEA OTTER EUROPE, EL FESTIVAL DE LA BICICLETA – Agència de Desenvolupament del Ripollès\nPublicat per Comunicacio ADR el 7 de juny de 2017\nLa primera edició de Sea Otter Europe Costa Brava-Girona Bike Show, un dels esdeveniments de referència mundial del segment de la bicicleta, celebrat del 2 al 4 de juny a Girona ha tancat amb un balanç de 30.000 visitants, 350 marques i 4.130 ciclistes que han participat a les diferents proves esportives durant els 3 dies.\nEn aquesta ocasió el nostre territori hi ha estat present amb un estand promocional; “EL RIPOLLÈS-Vall de Camprodon- Vall de Ribes Pirineu de Girona” en una caseta informativa a l’apartat d’entitats, on s’ha promocionat el conjunt del territori i les rutes que es poden realitzar amb bicicleta per tota la comarca.\nA més, en el marc d’aquesta fira s’ha dissenyat i editat un fulletó específic de bicicleta, on apareixen marcades les 21 rutes homologades del Centre BTT, així com també les principals empreses i serveis relacionats amb aquesta disciplina, i les travesses que es poden realitzar per etapes.\nEs valora molt positivament la promoció al Sea Otter, donat el segment de públic que s’ha acostat a l’estand s’ha mostrat molt interessat en les diverses rutes que es poden fer amb bicicleta, ja sigui cicloturisme, BTT o ciclisme de carretera i també d’altres activitats que es poden fer a la natura, com el senderisme o les diverses curses i esdeveniments que es poden fer al Ripollès al llarg de l’any.\nDurant aquest cap de setmana Sea Otter Europe ha convertit en l’aparador mundial del ciclisme a Girona, la Costa Brava i el Pirineu de Girona, una ciutat i un territori que han donat suport a aquest esdeveniment i que s’han mostrat molt preparats per acollir un certamen tan gran i complex com aquest.\nMilers de famílies s’han apropat aquests dies a Fontajau per gaudir de la multitud d’activitats organitzades, exhibicions i per gaudir de la bicicleta en totes les seves expressions.\nPer a més informació: www.seaottereurope.com


Vola en Globus · Anoia Turisme\nVola en Globus\nVola en globus pel cor de Catalunya.\nVolarem per l’anomenada Conca d’Òdena, que milions d’anys enrera havia estat un llac, envoltada de turons d’uns 500 m. des d’on gaudirem d’una espectacular vista de la muntanya de Montserrat. L’alçada màxima del vol serà de 1.500 m.\nL’activitat inclou tot el procediment per aconseguir volar en globus des de la seva preparació fins l’aterratge i el rescat. Després del magnífic vol en globus rebreu el diploma del bateig de globus i acabarem amb un esmorzar rústic en una de les masies de la zona on hem aterrat.\nViu un matí especial amb unes vistes i fotografies que mai podràs oblidar tot sabent els secrets més amagats del vol en globus aerostàtic.\nPodeu escollir fer aquesta aventura amb les nostres empreses especialitzades\n1) CAMINS DE VENT\nEmpresa anoienca que aposta per fer accessible els globus aerostàtics a tos els públics gràcies a què disposa d’un globus adaptat. Una aposta de l’empresa per facilitar l’espectacle del vol en globus per a tothom.\nMés informació al telf. +34 93 396 73 00 +34 629 38 57 57 , per correu a info@caminsdevent.com i al web www.caminsdevent.com\n2) ANOIA BALLONS\nAnoiaballoons és una nova empresa que ofereix vols en globus per a particulars i/o professionals. Us acull de manera individual, com a parella, en grup o per incentius corporatius… Anoiaballoons es compon d’un equip jove i dinàmic que us donarà la benvinguda en un ambient càlid i professional.\nMés informació al telf. +34 647 032 639 I per correu a info@anoiaballons.com i al web www.anoiaballoons.com\n3) GLOBUS KON-TIKI\nCreada l’any 1988 en un moment d’inspiració durant una expedició a l’Àfrica, Globus Kon-tiki ha anat evolucionant i creixent des d’aleshores fins ara. Després d’haver tocat pràcticament totes les modalitats d’esport d’aventura, Globus Kon-tiki s’ha especialitzat en oferir tot tipus de serveis i competicions amb globus aerostàtics. La base d’operacions és dins de l’aeròdrom d’Igualada, una oficina oberta al públic durant tot el dia.\nMés informació al telf. +34 93 515 60 60 i al web www.globuskontiki.com


Es troba a la seva parella amb un altre al llit i es fa una 'selfie' amb el\nEs troba a la seva parella amb un altre al llit i es fa una 'selfie' amb els dos\nUn jove nord-americà es va sorprendre en arribar a casa i trobar a la seva núvia amb un altre home al llit. La seva reacció meditada va ser fer-se una foto amb ells\ndissabte, 29 d’abril 2017 - 19:46h\nLa imatge de Duston Holloway mostra a ell al costat de la seva núvia i un altre home al seu llit | FACEBOOK\nEl jove nord-americà de 23 anys, Duston Holloway, va quedar estupefacte en arribar a casa i trobar-se a la seva parella amb un altre home al llit. La seva primera reacció va ser la de reaccionar de forma violenta i demanar-li explicacions a la seva núvia. No obstant això, Holloway, va meditar la reacció uns segons i va decidir evitar l'escàndol i fer-ho publico a través de les xarxes socials. Va fotografiar a la parella, que dormia i no es va despertar, i després es va fer una 'selfie'.\nEl jove va acompanyar la fotografia amb un missatge que deia «Quan arribes a casa i trobes a un altre home al llit amb la dona que estimes! Bons homes mereixen bones dones». Després de diversos minuts, la història es va fer viral a Facebook. Des d'aquest moment el jove no para de rebre centenars de missatges de suport de tot arreu del món, admirant la seva forma d'actuar. El nord-americà rep cada dia peticions d'amistat, en les quals ha hagut de publicar un post en el qual es disculpa per no poder acceptar-les totes perquè ha arribat al límit. Duston Holloway va afegir que «el món no és tan dolent com creiem. No hi ha necessitat de pegar a algú quan estan per sota teu. Sent la millor persona sempre és la millor manera. La millor sensació és quan algú aprecia tot de tu».\nEn aquests moments, la foto de la infidelitat ha estat eliminada de Facebook, però encara romanen en aquesta xarxa social les imatges del jove amb la seva exparella. A més, Holloway mostra el seu estat civil de solteria a la xarxa social.


Hàbits saludables per emprendre (NOVA) - AULA VIRTUAL\nIniciar un projecte empresarial acostuma a representar un sobreesforç en termes de dedicació horària, manca de descans, stress, etc.. i això pot portar conseqüències negatives per a la salut. El primer és la salut i sense això no hi ha projecte d'emprenedoria que valgui. Per això analitzarem els quatre pilars bàsics de la salut: alimentació, exercici, descans i respiració i aprendrem hàbits senzills i de fàcil aplicació per millorar en cadascun d'ells.\ndimarts 15 de febrer · 12:00h - 13:30h\nL'objectiu d'aquest nou seminari és conscienciar les persones emprenedores de la importància de tenir una bona salut per tal de poder tirar endavant el seu projecte empresarial.\nSempre parlem de que el més important d'un projecte és l'equip i el més important per a l'equip hauria de ser la seva salut.\nRealitzar una explicació bàsica de la importància de cadascun dels quatre pilars bàsics de la salut: alimentació, exercici, descans i respiració. En relació a aquests s'explicaran hàbits que convé adoptar i consells pràctics per millorar molts senzills de fàcil aplicació per a tothom.\nContextualització de la importància de la salut dins del procés d'emprenedoria.\nS'explicaran les principals dietes: mediterrània, paleo i cetogènica. Discussió sobre la piràmide alimentària clàssica.\nAliments a evitar a tota costa i es posarà un exemple de patró d'àpats i composició en un dia.\nDejú intermitent, concepte tipus i com implementar-lo.\nImportància de l'exercici i els beneficis que aporta. Tipus d'exercicis: aeròbic i anaeròbic, diferències entre cadascun.\nProposta de pauta d'exercici moderada per a persones sedentàries, aeròbic i anaeròbica.\nEstiraments, concepte i taula bàsica d'estiraments, especial èmfasi en tota la part trapezis i coll (les parts que més pateixen pel treball diari en ordinador.\nDestacar la importància del descans, funcions del son, beneficis i conseqüències de la seva falta. Patrons estàndard de son, son profund i explicació de conceptes bàsics.\nPautes per millorar de manera immediata la qualitat del son i exemples pràctics.\nRespirar és l'activitat que fem més vegades al dia. Importància de respirar pel nas. Explicació de en què consisteix i per a què serveix. Respiració conscient i inconscient.\nExplicació de tres tipus de respiracions, cafè, aigua i whisky. Exercici pràctic a classe sobre aquestes respiracions i debat sobre les sensacions.


Oferta milionària per comprar el RCD Espanyol - XCatalunya.cat\nOferta milionària per comprar el RCD Espanyol\nEl RCD Espanyol està en venda\nL'Espanyol vol nou entrenador\nEls aficionats periquitos podrien tenir nou propietari. El RCD Espanyol està en venda i podria canviar de mans si els actuals propietaris arriben a un acord satisfactori. Ho ha explicat ‘La Grada’, que apunta que un potent grup inversor dels Estats Units, que és propietari de clubs de bàsquet, de futbol americà i també de futbol als Estats Units, es vol establir a Espanya i que creu que l’Espanyol és el club ideal per començar l’aventura.\nChen Yansheng estaria valorant l’oferta. L’únic requisit que posen aquests possibles compradors, és que el club amb seu a Cornellà de Llobregat, mantingui la categoria, quelcom que passarà si no hi ha un daltabaix esportiu d’aquí a final de temporada. Amb 32 punts, els blanc-i-blaus tenen un coixí de vuit punts sobre el Cádiz, que és qui marca la zona de descens amb 24. Com de costum, el RCD Espanyol està en terra de ningú, sense patir per baixar però sense aspirar a Europa.\nLa mateixa font explica que el líder d’aquest potent grup inversor seria Dan DeVos, propietari dels Orlando Magic de l’NBA i dels Orlando SC, de la MLS. També hi ha Zygi Wilf, que és la família propietària dels Minnesota Vikings, de la NFL. Aquests dos empresaris estan molt establerts al seu país, però tenen ganes de fer el salt a Europa i ho volen fer de la mà de l’Espanyol.\nConsideren que Barcelona és una ciutat molt atractiva a nivell internacional i que a la lliga espanyola encara hi ha molts clubs que no estan gestionats per grans fortunes, com sí que passa a altres lligues europees, sobretot, la Premier League, al Regne Unit. Caldrà parlar de preus. De moment, l’empresari xinès propietari del RCD Espanyol ha rebutjat ofertes de compra amb propostes superiors als 200 milions d’euros. Ara, amb aquesta nova possibilitat, s’especula que l’oferta pugui superar els 300 milions d’euros.\nTags: grup americà, RCD Espanyol\nLa reacció de Leo Messi a la renovació de Kylian Mbappé\n24/05/2022 Mireia Puig\nL’exigència de Gavi que Mateu Alemany no acceptarà\nLa jugada del Barça per evitar que Carlos Soler i Gayà acabin al Real Madrid\nL’opció a cost 0 pel Barça ara que s’allunya el fitxatge de Raphinha\nJavier Tebas ataca el Barça pel fitxatge de Lewandwoski\nLa nova estratègia del Barça amb Raphinha després de la permanència del Leeds a la Premier\n2 pensamientos sobre “Oferta milionària per comprar el RCD Espanyol”\nRetroenllaç: [VÍDEO]: Carrizosa, Anna Grau i Martín Blanco polititzen l'esport i criden al partit de la selecció espanyola - XCatalunya.cat\nRetroenllaç: Greu crisi al RCD Espanyol després d'aquesta dimissió - XCatalunya.cat


El blog d'Albert Baranguer: Via Catalana a la Independència\nPerò que ningú s'equivoqui.\nEncara que als mitjans internacionals es parla de que hi han contactes per mirar de trobar una via negociada això no passarà. No hi haurà una sortida negociada.\nSi es fa el referèndum d'autodeterminació el proper any, si és que pren aquesta forma, o unes plebiscitàries seguides d'una Declaració Unilateral d'Independència, serà una consulta en rebel·lia.\nEl govern d'Espanya mai, mai, acceptarà fer una consulta a Catalunya. No ho farà el PP ni ho farà, o ho faria el PSOE. Seria el mateix que acceptar que el poble català és un ens sobirà amb capacitat per decidir el seu futur, i això no ho acceptaran mai. No és a la seva constitució, ni entra en el seu esquema mental.\nÉs igual que la Via Catalana hagi estat una mobilització cívica de primera magnitud al món. Això no importa per ells.\nNo. No escoltaran. No hi ha pitjor cec que el que no vol veure i aquests no han vist res. No volen comprendre res. La seva explicació i la seva resposta sonarà a surrealista i absurda. El que sigui per dir que aquí no ha passat res.\nEl PP no negociarà res perquè és un partit nacionalista i supremacista espanyol, i ho és perquè una base important dels seus votants ho és. Una base que també alimenta al PSOE. El falangisme, el franquisme, estan en la base del PPSOE. I aquesta base ni vol veure, ni escoltar ni canviar res. I el PPSOE es deu als seus votants, que segueixen donant-lis una majoria absoluta al "Congreso", segons diuen les darreres enquestes. Per què canviar res, doncs?\nPerò no té importància.\nEl missatge d'avui tenia dos destinataris: els mitjans internacionals i els representants polítics del poble de Catalunya.\nAl món se li ha dit clarament que estem aquí, que volem votar i que, de forma majoritària, volem votar independència. Hi ha un poble pacífic i decidit, unit, alegre i combatiu que ha presentat avui la seva candidatura a nou estat d'Europa.\nAls nostres representants: que volem votar aviat, i ens és igual què digui el govern d'Espanya. No compta. No té importància.\nEl que de debò té importància és que l'independentisme està mobilitzat i és majoritari. Que ha fet un pas endavant i ara toca als polítics, de nou, com ara fa un any, posar-se a l'alçada. Això vol dir que cal fixar data per la consulta i una pregunta directa i senzilla, amb una resposta que no ofereixi dubtes: "Vol la independència de Catalunya?" Sí o No.\nJo no tinc cap dubte del que vull.\nEspero que al Parlament ho hagin entès, i que la data i la pregunta seran fixades en breu. No treu cap a res esperar gaire més.\nCrec que la reacció de l'estat a una pregunta i una data per la consulta fixades pot ser tan estúpida, tan absurda, tan llastimosament surrealista que no us estranyi si la Declaració d'Independència és aquest mateix any. Estem a setembre i resten encara tres mesos per acabar 2013. Jo no ho descarto.\nAnem pas a pas, tenim pressa però fem-ho bé. El que sí dic és que el proper any l'onze de setembre serà una Diada, a la fi, de celebració, i ja no només de commemoració.\nAvui hem fet Via per que així sigui.


Enric I. Canela » Blog Archive » Un lobby universitari a Brussel·les\nLlegeixo que les universitats Autònoma de Madrid, Autònoma de Barcelona, Carlos III de Madrid i Pompeu Fabra consoliden l’aliança A4U, es doten d’estructura jurídica i obren una oficina a Brussel·les per augmentar la seva visibilitat en la Unió Europea. Volen fer un lobby de cara al proper Programa Marc de la UE.\nJo vaig treballar per tal que hagués un lobby català, però no tothom pensa igual.\nUna resposta a “Un lobby universitari a Brussel·les”\na 28 febr. 2013 a les 11:17 Enric I. Canela » Blog Archive » L’Aliança 4 Universitats oferirà el primer grau en Filosofia, Política i Economia\n[…] la Universitat Autònoma de Madrid i la Universitat Carlos III de Madrid, unides a la plataforma ‘Aliança 4 Universitats’ (A4U), han impulsat el primer grau en Filosofia, Política i Economia d’Espanya, pensat per formar […]


Tonyina semicrua sobre confitura de tomàquet i vainilla\npelat i sense llavors\n500 g de tonyina vermella\npètals de rosa i hibisc\nEn un cassó poseu el tomàquet pelat a quarts i sense llavors, afegiu-hi el sucre i dues beines de vainilla obertes. Cuineu-ho a foc molt lent durant aproximadament 3 h, fins que el tomàquet suï tota l’aigua i es formi una confitura. Reserveu-ho.\nTalleu la tonyina a quadradets de 125 g. Tot seguit, feu-ne talls d’aproximadament 1 cm de gruix.\nBanyeu la tonyina en la salsa de soja i marqueu-la en una paella tèbia i aneu-la girant.\nPrepareu una maionesa batent amb la batedora l’ou, mig gra d’all i l’oli d’oliva, tant com n’accepti la salsa.\nServiu una cullerada de confitura de tomàquet (podeu fer servir un motlle per donar-li una presentació ordenada) i la tonyina acabada de marcar. Per presentar-ho, ho acompanyeu amb les llavors de sèsam negre i algun pètal de rosa o hibisc.\nLlamàntol rostit amb mussolina d'alls tendres\nSalmó lleugerament fumat a la planxa amb verduretes i emulsió de te wulong\nSuquet de cigrons amb tripa de bacallà\nMorro de bacallà al pil-pil d'algues\nAmanida d'algues amb fideus i gambetes vermelles


Els XL JECV de One Wall Parelles comencen aquest cap de setmana a València i Alacant\nEl dissabte 30 d'octubre es jugarà a la província de València, el diumenge 31 es jugarà a Alacant, mentre que a Castelló es va disputar la primera fase dissabte passat 23 d'octubre\nEls XL Jocs Esportius de la Comunitat Valenciana de One Wall Parelles comencen aquest cap de setmana a les províncies de València i Alacant, mentre que a la província de Castelló ja han jugat la primera fase. Aquesta temporada ja s'han inscrit més de 200 equips pertanyents a 42 escoles de pilota del nostre territori.\nA la província de Castelló ja es va disputar la primera fase dissabte passat 23 d'octubre, en el qual van competir les escoles d'Almassora, Almenara, Castelló, Onda i Vila-real, amb un total de 27 equips de la província castellonenca. Aquest dissabte 30 d'octubre es juga la competició a la província de València, en la qual s'han inscrit fins a 125 equips pertanyents a les escoles d'Albalat dels Sorells, Alfara de la Baronia, Algímia d'Alfara, Bicorp, Bonrepòs i Mirambell, Borbotó, El Genovés, Faura, Foios, La Murtera, Manises, Massamagrell, Meliana, Moixent, Moncada, Montserrat, Nàquera, Oliva, Piles, Pobla Vallbona, Polinyà del Xúquer, Tavernes Blanques, IES Maritim, IES Patraix, Vilallonga i Vinalesa. Finalment, a la província d'Alacant la primera fase de competició es disputarà el diumenge 31 d'octubre, que competiran 53 equips pertanyents a les escoles d'Alfàs del Pi, Beniarbeig-El Verger, Benidorm, El Campello, Gata de Gorgos, La Nucia, Ondara, Orba, Vall de Laguar, Xàbia i Xaló.\nLa segona fase de la competició es disputarà el mes de novembre. Pel que respecta a les finals dels JECV de One Wall Individual de cadets i juvenils es jugaran el dia 1 de novembre. La temporada anterior es van proclamar campions dels XXXIX JECV de One Wall Parelles, l'escola de Meliana en benjamins, l'escola del Genovés en alevins, l'escola de Beniarbeig-El Verger en infantils i cadets, mentre que, en juvenils va ser Onda la millor escola de les tres províncies.


Una ciutat avança el Nadal perquè la gaudeixi un nen amb càncer terminal - Qué!\nlunes, 10 agosto 2020 1:41\nUna ciutat avança el Nadal perquè la gaudeixi un nen amb càncer terminal\nLa petita ciutat canadenca de Saint George, que a penes té 3000 habitants, ha avançat el Nadal perquè un nen que pateix càncer terminal pugui gaudir-la.\nDes d'aquest cap de setmana, els carrers de Saint George s'han omplert d'adorns, llums de colors, avets, i tot tipus de decoracions nadalenques per una bona causa . I és que, per tal d'avançar una de les festes preferides pels més petits és que Evan Laversage pugui gaudir per última vegada a la vida.\nEl petit, de set anys, porta cinc lluitant contra una greu malaltia. A més, fa unes setmanes els metges li van diagnosticar un tumor al cervell que avança de manera imparable que, per desgràcia, no té solució.\nEncara que no li han donat una esperança de vida concreta, se sap que no li queda gaire temps . Per això, la seva mare no ha dubtat a demanar-li a tots els seus familiars i amics que avancessin el Nadal un parell de mesos perquè Evan pogués celebrar per última vegada a la vida.\nPer a sorpresa de la família Laversage, no només van accedir a ells sinó que tot el poble s'ha bolcat amb aquesta casa per donar-li a Saint George un ambient el més nadalenc possible. Tots els veïns han decorat ja les seves cases, i fins i tot han organitzat una cavalcada pel carrer on viu el petit perquè pogués gaudir-la des de la seva finestra. I és que, per culpa del càncer ha anat perdent la mobilitat.\nNichole Wellwood, la mare d'Evan està Muya agraïda amb tot el poble de Saint George, i en una entrevista a CBC Ràdio ha confessat que tot això "és més del que podria haver imaginat".


El Moll de Balears del Port de Tarragona acull per primera vegada dos creuers simultanis\nUna imatge de dos creuers atracats al Moll de Balears.\nActualitzada 27/01/2022 a les 18:25\nEl Port de Tarragona ha adjudicat la nova terminal de creuers a Global Ports Holding Plc (GPH). El grup invertirà fins a 5,5 milions d'euros en la construcció de l'edifici que s'ubicarà al Moll de Balears. L'operador gestionarà la terminal durant els pròxims 12 anys, amb l'opció d'ampliar la concessió sis anys més. El president de l'Autoritat Portuària, Josep M. Cruset, ha afirmat que l'adjudicació suposa un «gran impuls addicional» d'un projecte compartit amb els ajuntaments de Tarragona, Reus i Vila-seca, els agents turístics i les empreses de territori.\nDesprés d'una inversió de 30 milions al Moll de Balears, inaugurat l'octubre passat, la infraestructura pot acollir els creuers més grans del món i té una capacitat d'atracament de fins a quatre vaixells, de forma simultània, gràcies a l'increment de la línia d'atracada en 700 metres. A més, s'ha ampliat l'àrea disponible per a les operacions de creuers mitjançant l'esplanada de 40.000 m2 del nou moll. L'Autoritat Portuària ha invertit també en el condicionament del moll per a l'electrificació, la qual cosa reduirà significativament les emissions de CO₂ dels creuers atracats.\nEl director executiu de Global Ports Holding, Emre Sayin, ha assenyalat que l'adjudicació d'aquest contracte és important per la companyia perquè «reforça» la seva presència a la península Ibèrica i la Mediterrània Occidental. «Esperem treballar amb totes les parts interessades per augmentar el trànsit de passatgers a Tarragona de manera sostenible i responsable», tanca.\nComenta el contingut : El Port de Tarragona adjudica la nova terminal de creuers a Global Ports Holding


CFAH La biòpsia líquida: un “classificador” del càncer de mama metastàtic – VHIO – Vall d'Hebron Institute of Oncology\nLa biòpsia líquida: un “classificador” del càncer de mama metastàtic\nEl càncer de mama metastàtic (CMM) és una malaltia molt heterogènia i altament complexa contra la qual hi ha la necessitat d’identificar nous biomarcadors que ajudin en la selecció dels tractaments més adequats.\nRecentment publicat a Critical Reviews in Oncology/Hematology, un treball de consens multicèntric internacional d’experts liderat per Massimo Cristofanilli, de la Northwestern University (Chicago, EEUU), i en col·laboració amb la co-autora, la Dra. Leticia de Mattos-Arruda, investigadora principal júnior del Grup de Genètica Aplicada de Càncer Metastàtic del Vall d’Hebron Institut d’Oncologia (VHIO), i altres investigadors de diferents centres d’arreu del món, explora el prometedor ús de la biòpsia líquida per a l’estratificació més acurada de les pacients amb càncer de mama metastàtic (CMM).\nEl seu anàlisi de les cèl·lules tumorals circulants (CTCs) en pacients amb CMM ha fet possible la identificació de dos grans subgrups: l’agressiu i el d’evolució més lenta o indolent. “La biòpsia líquida ja havia demostrat el seu valor pronòstic del CMM, tant en tumors primaris com en els refractaris. Les pacients amb un recompte elevat de cèl·lules tumorals circulants tenen un pronòstic més dolent. Ara, gràcies a aquesta investigació, hem fet un pas més i hem pogut diferenciar dos grans grups en aquestes pacients, cadascun amb característiques diferents”, explica la Dra. Leticia de Mattos-Arruda.\nFins avui totes les pacients amb CMM s’englobaven en un mateix grup, des del punt de vista de la biòpsia líquida. La seva gran heterogeneïtat fa necessària una divisió més acurada per poder afinar més les estratègies terapèutiques dirigides contra alteracions específiques. Els autors analitzen retrospectivament dades de pacients individuals de 18 cohorts, incloent-hi 2.436 pacients amb CMM. Per a la classificació dels dos subgrups es va fer servir un llindar de cinc cèl·lules tumorals circulants per cada 7,5 ml de sang. Les pacients amb menor quantitat es van classificar com a CMM de creixement més lent, i les que en tenien més, com a CMM agressiu.\nEl CMM pot presentar-se en un primer diagnòstic o bé com a desenvolupament de la malaltia després de completar un tractament primari local. Tot i la creixent disponibilitat de teràpies dirigides i sistèmiques, més de mig milió de dones a tot el món moren per culpa d’aquesta malaltia.\n“Necessitem desesperadament avançar en les tècniques diagnòstiques que facilitin l’estratificació de les pacients i ajudin a emparellar adequadament teràpies innovadores amb les alteracions espcífiques de la malaltia de cada individu. Tal i com establim en aquest article, la biòpsia líquida està sent cada cop més important en cobrir aquesta necessitat,” comenta la Dra. Leticia de Mattos-Arruda.\nAquest estudi representa un pas important cap a un enfocament més individualitzat per a la selecció de tractament i per a un desenvolupament més racional dels medicaments. L’anàlisi molecular de les cèl·lules tumorals circulants i l’ADN tumoral circulant complementa l’estratificació de les pacients i ajuda a millorar la selecció dels tractaments adreçats contra les característiques moleculars identificades.\nEncara que l’anàlisi d’ADN circulant és actualment més costós i lent que l’estudi de les cèl·lules tumorals circulants, el darrer és més informatiu. “D’una cèl·lula podem extreure’n l’ADN, i també l’ARN i les proteïnes, que també ens ofereixen molta informació. Mentre que l’ADN circulant és eficient per l’anàlisi de mutacions, les CTCs faciliten una classificació més precisa dels diferents tipus de tumors que hi pot haver”, conclou la Dra. Leticia de Mattos-Arruda.


Una família de Figueres a punt de ser desnonada busca casa d'acollida - Diari de Girona\nUna família de Figueres a punt de ser desnonada busca casa d'acollida\nL'encadenament de diversos problemes de salut els ha empès a diversos impagaments en els rebuts\nanna font figueres 06.06.2018 | 18:45\nLa mancança greu de béns materials, símptoma del risc de pobresa, és encara més ferotge quan apareixen problemes de salut i s'ha d'escollir entre medicaments, alimentació o pagar les factures.\nLa família de l'Anna, originaris de l'Escala però residents a Figueres, van optar per la primera opció mentre els deutes creixien. Fa tres setmanes es va celebrar el judici per impagament del lloguer i ara esperen una sentència que la seva advocada ja adverteix que els serà desfavorable. Paral·lelament, busquen solucions abans que sigui massa tard i una d'aquestes és que una família que els deixi un habitatge o que els aculli.\nL'Anna viu en un primer pis al carrer Cendrassos de Figueres , en mans d'un particular, amb dues persones més: germana i parella. Tenen 63, 60 i 81 anys i el procés judicial va començar fa un any per diversos impagaments del rebut del lloguer (la propietat reclamava 10.000 euros).\nTots tres tenen malalties i els ingressos de les pensions s'havien de destinar a pagar metges especialistes i medicaments. La parella de l'Anna pateix problemes respiratoris i la seva germana és diabètica i té mal als ronyons. «A causa de les malalties d'ells dos vam haver d'invertir els diners en visites», diu.\nA més, la claustrofòbia i els atacs de pànic de l'Anna els impedeixen traslladar-se a qualsevol altre pis. «No puc pujar per ascensors, ni escales estretes i tampoc viatjar amb autobús», per tant el pis que tenien fins ara era «ideal» tenint en compte la seva situació.\nJa estan en converses amb Serveis Socials en cas que es produís el desnonament, però el seu estat de salut és una dificultat afegida a l'hora de trobar pisos socials que puguin utilitzar.\nLa ciutat necessita un centenar més d'habitatges socials. Dels noranta de què disposa, una trentena es podrien posar a lloguer en breu, segons va dir l'alcaldessa Marta Felip, en l'últim ple. A més, l'aixecament de la suspensió de la Llei de l'Habitatge de Catalunya permetria l'expropiació de pisos desocupats per donar-los un ús social.\nCerquen un nou sostre\nL'Anna i la seva família fan un crida per trobar-los un nou sostre. De fet, proposa diverses possibilitats com seria ajudar-los a pagar l'entrada d'un nou pis, cedir-los un habitatge buit o bé que els aculli una família. «Puc cuinar, netejar i cuidar de persones grans a canvi del sostre», explica l'Anna, que posa el seu telèfon a disposició de quasevol que els pugui ajudar (636596746).


Com afecten les restriccions per el COVID-19 a l'Agrobotiga | @hortaplademunt\nCom afecten les restriccions per el COVID-19 a l'Agrobotiga\nL'agrobotiga segueix oberta dins de l'horari habitual.\n-Rentar mans abans de realitzar la compra i utilitzar els guants d’un sol ús que trobareu a l’entrada.\n-Si hi ha entre 4 i 5 persones, espera a fora fins que en surti una.\n-Mantenir una distància de seguretat d’entre un metre i metre i mig.\n-Si et venen ganes de tossir, tapat amb el colze i surt fora.\n-Parlar fora de les àrees on hi ha aliment exposat o utilitzar màscara o drap.\n-Si pot ser, evitar pagar en efectiu, tot i així estem aplicant contínuament desinfecció amb una dissolució al 1% amb hipoclorit de sodi.\nDarrerament està havent molta confusió respecte als desplaçaments i és per això us volem facilitar la següent informació:\nRESTRICCIONS D’ACTIVITATS PER LA COVID-19 A CATALUNYA\nActualització 3 d'abril de 2020\nS'han arreglat els camins d'us exclusiu per accedir


Sportful Giara 15 Blau comprar i ofertes a Bikeinn\nEU 36-39 Blue Denim / Black\nDescripció Sportful Giara 15\nLleuger, còmode, d'assecat ràpid i durador. Distintiu estil Giara amb detalls per a la comoditat i el control de la humitat.\nReforç al taló i la puntera\nLleugerament estructurat per a la comoditat, estil i suport\nDescobreix tots els productes de la categoria Roba home que podràs trobar a bikeinn, com per exemple Sportful Giara 15. Compra avui mateix Sportful Giara 15 i estalvia diners en tots els productes de la secció de Mitjons. A més a més, amb la qualitat que et garanteix una marca com Sportful l’èxit en la compra està assegurat. Saps que a part de Sportful Giara 15 a la botiga de ciclisme també hi trobaràs altres articles per practicar aquest esport? Gràcies a bikeinn ara podràs trobar en una sola botiga una gran varietat de productes de Roba home ideals per practicar tots els esports.\nCaracterístiques Sportful Giara 15\nTecnologias Sportful Giara 15


Els detinguts per la Guardia Civil, acusats de terrorisme per l'Audiència Nacional Diari de Bellaterra | BellaterraDiari.cat\nLa fiscalia argumenta que formaven un "grup terrorista d'índole secessionista català" que pensava actuar entre l'aniversari de l'1-O i l'anuncia de la sentència als presos polítics\nper Redacció / ACN dilluns, 23 de setembre 2019 - 18:19h\nLa Guàrdia Civil s'ha emportat caixes del detingut de Cerdanyola | Mónica García\nEls membres del CDR detinguts per la Guardia Civil aquest dilluns 23 de setembre al matí són investigats per delictes de rebel·lió, terrorisme i tinença d'explosius, segons informa l'Agència Catalana de Notícies. Els nou detinguts, entre els quals es troba un home de Cerdanyola (i dos de Sabadell, antics veïns de Cerdanyola) a qui la Benemèrita ha escorcollat el pis a les 5.30 h de la matinada, han sigut acusats de formar un "grup terrorista d'índole secessionista català", explica l'Audiència Nacional en un comunicat.\nEl ministeri públic assegura que preparaven "projectes terroristes amb fins secessionistes", i justifica així l'operatiu de la Guàrdia Civil, ordenat pel jutjat d'instrucció 6. L'Audiència Nacional tindria la "certesa" que els acusats tenien previst actuar entre l'aniversari de l'1-O i l'anunci de la sentència del judici als dirigents independentistes al Tribunal Suprem.\n"S'ha procedit a la detenció dels implicats per avortar el projecte que hauria pogut ocasionar danys irreparables a causa de com d'avançats estaven els preparatius" assegura la fiscalia en un comunicat que ha sigut difós el migdia d'aquest dilluns. Durant els registres, indica que la Guàrdia Civil ha trobat "material i substàncies" susceptibles -a l'espera de la confirmació d'especialistes- de "ser empleades en la fabricació d'artefactes explosius i de ser utilitzats contra objectius seleccionats per un grup de militants dels CDR".\n(Vídeo facilitat per iSabadell)\nUn operatiu en 5 localitats i amb 500 agents\nA més de substàncies "precursores per a la confecció d'explosius", els agents s'han endut "abundant documentació i material informàtic per al seu estudi i anàlisi". D'altra banda, el ministeri fiscal recorda que s'han dut a terme deu registres amb la "finalitat de localitzar i, en el seu cas, confiscar proves que evidenciïn l'avançat grau de preparació" de les accions.\nLes localitats on s'hauria dut a terme l'operatiu amb escorcolls inclourien com a mínim Sabadell, Cerdanyola del Vallès, Mollet del Vallès, Sant Vicenç de Torelló i Sant Fost de Campsentelles, i hi haurien participat vora 500 agents sota el mandat de l'Audiència Nacional.\nLa fiscalia argumenta en el comunicat que l'operatiu de la Guàrdia Civil està emmarcat en una investigació de l'òrgan judicial estatal sota secret de sumari, i que estaria "orientat a esclarir presumptes activitats delictives, planificades i executades per membres dels CDR". Per ara, s'han fet nou detencions però, segons recorda el ministeri públic, l'operació "segueix oberta" i no se'n descarten més.\nSegons informacions d'última hora, dos dels detinguts ja haurien sigut posats en llibertat.\nÚLTIMA HORA |Operació de la Guàrdia Civil contra activistes independentistes a la ciutat\nGuàrdia Civil independentisme escorcolls escorcolls guardia civil cdr


Mercè Conesa situa la UVic-UCC com un «instrument clau per fixar el talent al territori» | Osona.com\nMercè Conesa situa la UVic-UCC com un «instrument clau per fixar el talent al territori»\nper Carles Fiter, Vic, 16 d'abril de 2018 a les 16:38 |\nMercè Conesa ha visitat la taula d'anatomia de la Facultat de Medicina de Vic. | Josep M. Montaner\nLa presidenta de la Diputació de Barcelona, Mercè Conesa, ha visitat aquest dilluns al migdia la Facultat de Medicina de la UVic-UCC. Conesa ha posat en valor la Universitat com un "instrument clau per fixar el talent al territori". En aquest mateix sentit, ha destacat que, a més, fa créixer "en oportunitats, capacitació i dinamisme". D'aquesta manera es potencia que l'equipament sigui un nou pol d'atracció d'activitat econòmica per la ciutat i Osona.\nLa presidenta de l'ens ha remarcat que aquesta col·laboració "publico-privada" forma part d'un dels objectius fonamentals de la Diputació: "el reequilibri del territori". Així "ens permet explicar i ser exemple de com cal gestionar un territori que el volem equilibrat amb independència de la capital del país".\nArimany, Erra, Conesa i Montaña, durant la roda de premsa. Foto: Josep M. Montaner\nHan acompanyat la presidenta de la Diputació, l'alcaldessa de Vic i presidenta de la Fundació Universitària Balmes (FUB), Anna Erra; el rector de la UVic-UCC, Jordi Montaña; i el president del Patronat de la Fundació d'Estudis Superiors en Ciències de la Salut i regidor de Vic, Josep Arimany.\nAnna Erra ha agraït la col·laboració de l'ens i ha remarcat que el projecte "aposta pel coneixement per fer créixer el talent i per donar una oportunitat als joves" del territori. En aquest mateix sentit, el rector Montaña ha remarcat que la Facultat de Medicina és un "motor intern per la universitat i alhora un motor de desenvolupament del seu entorn". Josep Arimany, per la seva banda, ha expressat el seu agraïment, tot remarcant la "consolidació de la universitat" i l'aportació que fa en el territori, sobretot en "l'àmbit de la salut i de la recerca en salut". Conesa ha pogut visitar les instal·lacions que es van estrenar aquest setembre.\nEnsenyant com funciona la taula antatòmica digital. Foto: Josep M. Montaner\nAquesta col·laboració es tradueix en una inversió de 500.000 euros que s'han destinat a l'equipació de la facultat en tecnologia i també en l'arranjament dels aularis. El cost total del projecte de remodelació de l'antiga fàbrica de Can Baumann per poder-la adaptar a l'ús acadèmic ascendeix a 2.200.000 euros, pressupost que inclou les obres i el contingut.\nA més de l'aportació de la Diputació, la Fundació "La Caixa" i la Fundació Universitària Balmes aportaran 500.000 euros cadascuna i, l'agrupació empresarial Ausa Futur, també invertirà 700.000 euros en aquest projecte. D'altra banda, l'Ajuntament de Vic ha cedit a la FUB el terreny i l'edifici principal de l'antiga fàbrica adobera.\nAutoritats assitents a l'acte. Foto: Josep M. Montaner\nFacultat de Medicina , Societat, Jordi Montaña, Josep Arimany, FUB, Anna Erra, Diputació de Barcelona, Mercè Conesa, UVic-UCC, Facultat de Medicina, Educació, Can Baumann\nPer Miquel Argemir el 17 d'abril de 2018 a les 22:19\nAmb ganes d'estudiar tothom hi pot accedir, amb beques. Si no al bar de la pública, que ho paguem tots.\nBeques pels millors\nPer Anònim el 17 d'abril de 2018 a les 14:16\nHi han beques pels qui estan disposats a treballa-s'ho. Si no, a les públiques.\nFacultat de Medicina per a rics\nPer Currante Anònim el 17 d'abril de 2018 a les 08:53\nDonar oportunitats als joves de la comarca... amb molta pasta!!!


elx cultura – Página 6 – Ajuntament d'Elx\n12.00 hores Teatre familiar. Parc d’ Andalusia. Companyia: Trébol Teatro Durada: 50 minuts En el país de Titirilandia el clima s’ha alterat. Els estius són gelats i els\n‘Yo nací en la casa de mi abuelo’ en La Baia\n12.00 h Teatre familiar Plaça de la Primavera (La Baia) Trobades amb Conte. NSM teatro representa l’obra Yo nací en la casa de mi abuelo. Entrada: lliure fins a completar l’aforament de la\n‘Canta, juga i balla’ en Torrellano\n12.00 h Teatre familiar en Valencià Plaça de Sant Crispí (Torrellano) La Nena Crea presenta l’obra de teatre per al públic familiar en valencià Canta, juga i balla. En aquesta obra els\nFusta & jazz en el Raval\n22.00 h Música Plaça Antonio Bru del Raval (al costat de La Gatera) Concert de jazz del grup Fusta & Jazz. Fusta & Jazz és quartet que no li té\n21.00 h Teatre en valencià de La nena Crea Centro cívic d’ Atzabares Doris, Daniela i Denis, són tres amigues que es reuneixen a sopar en un restaurant. Durant el sopar\n22.00 h Recinte: Auditori de la Rotonda del Parc Municipal. El Corral de Comèdies és el leitmotiv del violinista en aquesta segona part de la gira, el fil conductor que\n18.30 hores Conferència-concert. Espai Escènic. Companyia: Conservatori Professional de Música d’Elx Durada: 120 minuts Karlheinz Stockhausen és un dels compositors més destacats i polèmics de la música culta del segle XX. És\nEl Payaso Edy en La Foia\n19.00 h Clown La Foia Espectacle amb números plens de màgia, cançons, molt d’humor i globus. Entrada: lliure fins a completar l’aforament de la sala.\n13 Juny, 2018 - 17 Juny, 2018\nNarra la història real de la producció de la pel•lícula The Room, considerada com “una de les pitjors pel•lícules de la història”. The Disaster Artist és una comèdia sobre dos inadaptats que busquen un


11 de novembre de 1900: Neix l'Asssociació de Clubs de Futbol de Barcelona. A Catalunya ja hi ha molts clubs de futbol i es constitueix una entitat que reglamenti els tornejos. Els estatuts de l'Associació no es varen aprovar fins anys després. Eduard Alesson va ser el primer president.\n6 de gener de 1901: Es crea la primera competició oficial: La Copa Macaya.\n1903: Primers estatuts de l'Associació de Foot-ball que es resumien en 6 punts:\n- reglamentació del joc i campionats\n- organització del cos arbitral\n- concurs de creació de categories\n- promoció de festes extraordinàries\n- protecció del futbol base\n- recolzament de tots els projectes per bé del futbol\n10 de julio de 1913: FCCF i ACCF tornen a fusionar-se. Es converteixen en la Federació de l'Est perquè s'integren també clubs valencians.\n1915: Neix el Col·legi d'Àrbitres.\n1916: La FCCF passa a ser Federació Catalana de Futbol Associació (FCFA).\n4 d'octubre de 1930: Neix la Mutualitat Esportiva de Catalunya.\nDesprés de la guerra, la Federació quasi desapareix i només a partir de finals dels anys 40, tornen a tenir veu els clubs i els socis.\nTemporada 1949-50: Neix el Col·legi d'Entrenadors.\n24 de novembre de 1952: Renovació de la Junta Directiva de la Federació Catalana de Futbol. S'incorpora com a directiu Joan Antoni Samaranch.\n10 de juliol de 1953: Ple molt important de la FCF sota la presidència d'August Arañó. Va ser el primer contacte directe entre FCF i afiliats en 18 anys (des del 1935 no s'havia produit cap assemblea participativa). És l'inici de la història moderna de la FCF.\n1975: 75è aniversari de la FCF. Antoni Guasch substitueix com a president a Pablo Porta.\n6 de novembre de 1981: Primeres eleccions a la presidència de la FCF. Antoni Guasch i Pere Arcas són els candidats. Guanya Guasch per majoria.\n16 de novembre de 1989: Antoni Puyol substitueix a la presidència a Antoni Guasch.\n11 de novembre de 2000: La Federació Catalana de Futbol cumpleix 100 anys.\n12 de març de 2001: Antoni Puyol finalitza el seu tercer mandat. Jaume Roura, com a candidat únic, i la seva junta directiva, accedeixen a la presidència amb el 80% del avals dels clubs de Catalunya.\n3 de març de 2005: Després de 24 anys, tornen a haver eleccions a la Federació Catalana de Futbol. Jaume Roura i Jordi Roche són els candidats. Guanya Roche per 638 a 478 vots.\n30 de maig de 2005: El Tribunal Català de l'Esport resol que s'han de repetir les eleccions a la presidència i a la junta directiva de la FCF. Així doncs, s'obre un nou procés electoral.\n8 d'octubre de 2005: Es repeteixen les eleccions del 3 de març. Daniel Rius i Jordi Roche són els candidats. Guanya Roche per 553 a 179 vots.\n14 de juny de 2008: Jordi Roche dimiteix davant l’Assemblea General i el seu càrrec es ocupat per Ricard Campoy, convertint-se en el 53è president de la FCF. S'obre un nou procés electoral.\n13 de juny de 2009: Jordi Casals es converteix en el nou president de la FCF després de guanyar les eleccions a Jesús Farga per 478 a 341 vots.\n26 de març de 2011: Andreu Subies supera, per 71 vots, a Jaume Llauradó i es converteix en el nou president de la FCF. Amb un 62,9% de participació del cens electoral, Andreu Subies va obtenir 419 vots, davant dels 348 de l'altre candidat, Jaume Llauradó.


"No ens podem quedar estancats en el pessebre tradicional"\nJoan Romeu: "No ens podem quedar estancats en el pessebre tradicional"\nJoan Romeu, pessebrista. ||Q. PASCUAL\nD’ofici és sastre, però tant de bo fos pessebrista, diu. És una passió que va descobrir fa gairebé 14 anys i que, des d’aleshores, a ell i a la seva dona els ocupa moltes hores: no només fan el paisatge, sinó també les figures\n· D’on et ve l’afició de fer pessebre?\nQuan era menut , a casa fèiem el pessebre de suro, molsa i pedra, el que s’anomena popular. Als 17 o 18 anys vaig començar a fer pessebre amb una mica més de cara i ulls. Em quedava embadalit amb el pessebre que anava a veure al Grup Pessebrista, on ja feia anys que en feien. El pessebre com a tal, el vaig començar el desembre del 2004. No havia tocat mai guix ni porexpan fins aleshores.\n· Qui va ser el teu mestre?\nEl meu cosí Joan Sáez me’n va ensenyar, va ser el meu mestre. Em va explicar com treballar el guix. Vam fer el primer pessebre a casa amb la Montse Santander, la meva dona i també pessebrista. I vam guanyar el primer premi del Concurs de Pessebres en la categoria artística.\n· I quan vas entrar al Grup Pessebrista de Castellar?\nL’any 2005, arran d’això del premi, em van convidar a formar part del grup. Primer, vaig començar d’aprenent del meu cosí i l’any següent ja vam fer el primer diorama sols, amb la Montse. Ja fa 13 anys que fem pessebres.\n· Com era fer pessebre al Grup Pessebrista, quan vau començar?\nAleshores, el pessebre s’havia de fer tot in situ. Bàsicament, s’utilitzava una base de porexpan blanc i es cobria amb guix. La feina era pastar i collar. Ara podem fer moltes parts a casa. La base és de porex blanc, però folrat amb porex d’alta densitat, un material boníssim per treballar i que es pinta perfectament.\n· Vosaltres us feu les figures, oi?\nTot va començar perquè, a la Biennal del Pessebre de l’any 2010, vam haver de posar el naixement en un segon terme perquè no teníem figures prou grans al local per posar-lo a davant. Vam comentar la problemàtica amb un company, que ens va animar a agafar un tros de fang i fer una figura. Ho vam provar a casa i ens va quedar prou bé. Vam proposar fer un curs de figures, que van impartir els pessebristes sabadellencs Carles Capdevila i Francesc Fayos. Ells formen part del grup castellarenc i donen categoria a l’entitat. Després, més pessebristes ens hem fet les nostres pròpies figures.\n· Enguany heu fet una figura molt especial, ens ho expliques?\nL’any passat ens va deixar un molt bon amic pessebrista, en Toni Penalva. De seguida vam tenir clar que intentaríem fer la seva figura. El repte era molt important, perquè no és el mateix fer una figura imaginària que fer-la perquè s’assembli a una persona real. En aquest cas, havíem de fer el Toni. Ens hi hem esmerçat tant com hem pogut i estem molt satisfets de com ha quedat. Ha estat molt emotiu i la gent que l’ha vist l’ha reconegut.\n· Creus que les vostres figures ja tenen estil propi?\nEn tot cas, volem fer figures que et diguin alguna cosa, que siguin diferents. Volem donar la volta a la vida quotidiana i fer figures expressives. Fer figures ens fa fixar en com camina la gent, com s’asseu, en les expressions, en les mans... jo miro molt les mans.\n· Quin és el repte més difícil que heu afrontat fins ara?\nSempre hi ha nous reptes. A nosaltres ens agrada molt el Pirineu català, però penso que un pessebrista no es pot limitar a un tipus d’arquitectura, ha de saber fer paisatge català, hebreu, marines, etc. Nosaltres procurem alternar. I sempre ens documentem moltíssim, sobretot, a través de les fotografies. I si el lloc és assequible, hi anem. Ens fixem en portes, finestres, graons, xemeneies, fins i tot, en els tipus d’arbres que creixen a l’indret.\n· La màxima d’un pessebre és la representació religiosa?\nCrec que, a Catalunya, ens diferenciem d’altres zones de l’Estat com, per exemple, Andalusia. Allà tenen molt arrelada la Setmana Santa i fan molta figura clàssica de patiment. Aquí, es fa figura més popular perquè es valora molt la part artística, quasi més que la religiosa. Hi ha una aposta per l’actualització del pessebre. Hi estic molt d’acord, el pessebre ha d’evolucionar, no ens podem quedar estancats en el pessebre tradicional. Hi ha moltes formes de llenguatge pessebrístic, el pessebre ha de dir alguna cosa, i a mi, els que són reivindicatius m’agraden. Al grup hi tenim l’Enric Benavent, que ha estat i és un referent en nous llenguatges del pessebre.\nSoc una mica impulsiu\nLes persones que van de bona fe\nUna figura pessebrística?\nLes mans, m’encanta fer-les\nUn paisatge de pessebre pendent?\nLes muntanyes de Suïssa\nL’última del meu fill\n‘Una vida en imatges’, de Josep Pagès Petit\nUn desig per al 2019?\nQue el món escolti moltes persones a qui es tapa la veu i que siguem sincers


General, La comunitat aprèn 0\nAquí trobareu activitats per poder descobrir què en sabeu de la festa Major de la ciutat, jugueu tantes vegades com us vingui de gust amb els més petits de la casa… Segur que els fans del seguici no podran apartar els ulls i les orelles… Llegeix més»\nCurs 16-17, La comunitat aprèn Com treballem, ESCOLA 0\nUs presentem el cartell de la festa. Esteu tots convidats a assistir-hi!\nCurs 16-17, Infantil, La comunitat aprèn, Primària 0\nSigues voluntari/a per la Comunitat d’Aprenentatge\nSi voleu formar part de la bossa de voluntariat de la nostra escola, ho podeu fer a través d’aquest formulari. La inscripció és individual.\nCurs 16-17, Infantil, La comunitat aprèn, Primària ESCOLA 0


Avís Legal | La Fàbrica de les Arts\nEn el moment en què accedeixis a aquest lloc web https://lafabricadelesarts.cat, assumeixes la condició d’usuari, de manera que el contingut d’aquest Avís Legal t’afecta directament. Per això, és important que ho llegeixis per dissipar qualsevol dubte que puguis tenir i tenir coneixement de causa sobre les condicions que estàs acceptant.\nCom a usuari de la nostra web, també tens una sèrie d’obligacions: No podràs utilitzar aquest lloc web per a la realització d’activitats contràries a les lleis, a la moral, als l’ordre públic i, en general, a fer un ús conforme a les condicions establertes en el present Avís Legal. No podràs realitzar activitats publicitàries o d’explotació comercial remetent missatges que utilitzin una identitat falsa. Tu seràs l’únic responsable de la veracitat i exactitud dels continguts que introdueixis en aquesta web i de les dades personals que ens facilitis amb les finalitats previstes en la nostra Política de Privacitat. També seràs l’únic responsable de la realització de qualsevol tipus d’actuació il·lícita, lesiva de drets, nociva i / o perjudicial en els llocs de tercers als que et puguem derivar des d’aquest lloc web per al desenvolupament de la nostra activitat. Com a responsable de la pàgina web, WEBMASTEROSONA podrà interrompre el servei de la pàgina que estigui sent utilitzat per l’usuari i resoldre de manera immediata la relació si detecta un ús del web o de qualsevol dels serveis que en la mateixa s’ofereixen que pugui considerar-se contrari a l’expressat en el present Avís Legal.\nLa totalitat d’aquest lloc web (text, marques, logotips, arxius de software, combinacions de colors, així com l’estructura, selecció, ordenació i presentació dels seus continguts) es troba protegida per les lleis vigent sobre Propietat Intel·lectual i Industrial, quedant prohibida la seva reproducció, distribució, comunicació pública i transformació, excepte per a ús personal i privat.\nAixí mateix, queda prohibida la reproducció, retransmissió, còpia, cessió o redifusió, total o parcial, de la informació continguda en la pàgina, qualsevol que fos la seva finalitat i el mitjà utilitzat per a això, sense autorització prèvia de WEBMASTEROSONA.\nAlgunes de les imatges són propietat de https://pixabay.com/\nLEGISLACIÓ APLICABLES I JURISDICCIÓ COMPETENT\nSi tens qualsevol dubte sobre aquest Avís Legal, pots enviar-nos un correu electrònic a webmasterosona@gmail.com.


Comença la remodelació del funicular del Tibidabo - Cetrencada\nComença la remodelació del funicular del Tibidabo\nLes obres de millora han començat aquesta setmana i acabaran a la tardor del 2020\nL’Ajuntament de Barcelona ha començat aquest dijous la retirada i renovació de l’històric funicular del Tibidabo, encarregat de pujar (i baixar) els passatgers del parc d’atraccions. Un grua de més de 60 metres d’alçada i 200 tones de pes ja ha retirat dos dels quatre vagons de dotze tones cadascun. Tres d’aquests seran reciclats i l’altre es guardarà per a la col·lecció del futur museu del transport de la fundació Transports Metropolitans de Barcelona, que encara no té emplaçament ni data aproximada d’inauguració. Els dos vagons restants es retiraran durant el dia d’avui.\nLa parada el Funibus amb turistes que volen anar al Tibidabo\nEl nou funicular es dirà “Cuca de Llum” i es convertirà en “una atracció més del parc”, tal i com la va presentar el projecte l’Ajuntament de Barcelona. El nou vehicle augmentarà la capacitat de passatgers – passant de 120 places a 252 – i la velocitat, ja que serà capaç de fer el trajecte en 3 minuts. A més, el seu interior comptarà amb pantalles tàctils que proporcionaran informació als visitants, i la cabina del conductor desapareixerà per potenciar les vistes panoràmiques. La remodelació inclourà també una millora de les vies i les catenàries, que s’adaptaran als nous vehicles i milloraran la seguretat. Per últim, s’instal·larà una il·luminació que resseguirà el perfil del comboi, dotant així de sentit el nom que se li ha atorgat al funicular: quan es faci fosc, conferirà la sensació que és una cuca de llum escalant la muntanya.\nEl 15 de setembre es va habilitat el Funibus, una línia d’autobús amb origen a la Plaça Kennedy que duu a terme la funció del distintiu transport en remodelació.\nOlder Entry Sants reobrirà paulatinament els accessos al Metro\nNewer Entry Tanca SomNegra, la llibreria de referència del gènere negre a Barcelona\nLa plataforma Universitats per la República...


A propòsit del Full Verd: Sobre... La mare de la misericòrdia\nM'ha agradat l'explicació (és una explicació teològica!), dels lligams i les semblances de tots tres, Maria, Jesús i Joan. A mi m'ha suggerit una imatge interior o psicològica: Quan unes quantes persones, en aquest cas tres, o dos, passen una dificultat, una aventura plegats, queda un record i una complicitat que no s'esborra. Haver estat tots dos al peu de la creu els fa tenir presents per sempre aquelles sensacions grans que han compartit. Ells hi eren, i mai no ho podran explicar del tot perquè no hi ha paraules. Tenen un secret que els uneix...\n5 de maig de 2016 a les 13:08


Adéu a Abbas Kiarostami\nAcomiadem el gran cineasta del neorealisme iranià amb un recorregut condensat per la seva carrera\nPer als cinèfils de tot el món, aquesta és una setmana de crespó negre. La mort del cineasta iranià Abbas Kiarostami als 76 anys significa la desaparició d'un dels grans directors del cine contemporani. A Barcelona, en l'última dècada, vam tenir el gust de veure'l en un parell d'ocasions. La primera, arran de la seva correspondència filmada amb Víctor Erice, on hi havia una peça de gran bellesa en què seguia el moviment d'un codony flotant en un riu. La segona, ara fa uns mesos, quan va venir a la Filmoteca a presentar '¿Dónde está la casa de mi amigo?' en una sessió oberta al públic. Avui el recordem amb algunes de les millors imatges que ens ha deixat, amb un condensat recorregut per la seva filmografia, que es mou fent giravolts des de principis dels 70 fins fa no-res. Aquest és el nostre adéu al mestre.\n'Le pain et la rue' (1970)\nÉs el seu primer curt. Dura 10 minuts i tracta d'un nen que va pel carrer arrossegant les sabates i xutant un panet rodó. La càmera el segueix fins que es troba un gos. Amb un argument així de simple, Abbas Kiarostami va instaurar les bases del neorealisme iranià, una rèplica llunyana en el temps d'allò que Rossellini havia fet a Itàlia després de la Segona Guerra Mundial, de l'Edmund d''Alemanya any zero', aquell nano en tirants que ens portava a recórrer les runes de Berlín. És aquí també on neix la fixació de Kiarostami per filmar la infància, una de les constants de bona part de les seves pel·lícules.\n'El viajero' (1974)\nQuatre anys després, Kiarostami fa el salt al llargmetratge. El protagonista torna a ser un nen, en Qassem, un nano de 10 anys que passa olímpicament dels estudis i menteix els seus pares. El que més li agrada del món és el futbol, i està encaparrat a reunir els diners necessaris per fer un viatge a Teheran i veure un gran partit. I ho aconseguirà fent cinema. El més bonic d''El viajero' és la manera com retrata la mirada, ingènua i blanca, d'un xavalet amb una Bolex a la mà, que ens ensenya el món en què viu a través de les seves ninetes.\n'¿Dónde está la casa de mi amigo?' (1987)\nPer a molts, aquesta segueix sent la seva obra mestra. Tracta d'un nano que busca desesperadament un company de classe per tornar-li un quadern d'exercicis que s'ha oblidat a la taula de l'escola. Sap que si l'endemà no porta els deures fets, el mestre el renyarà, i va corrent de poble en poble, creuant boscos i camps, buscant on viu. Els ulls del nen que inunden la pantalla a cada pla es combinen amb unes perspectives precioses de l'Iran rural, de les muntanyes i els camins en ziga-zaga, que tindrien una importància cabdal en la filmografia del director.\nEn realitat, '¿Dónde está la casa de mi amigo?' és la primera part de la 'Trilogia de Koker', que segueix amb 'Y la vida continúa' i acaba amb 'A través de los olivos', l'any 1995. Les tres pel·lícules eren com matrioixques: l'una estava dins de l'altra, i estaven vinculades per un sentit de la metaficció molt subtil. Entre un rodatge i l'altre, Kiarostami va rodar 'Close-up', que significa 'primer pla', la seva primera pel·lícula sobre la falsificació i la impostura. És curiós estudiar com des d'un mateix motiu, que al principi es presentava tan simple, comença a filar un autèntic arabesc.\n'El viento nos llevará' (1999)\nFa dotze anys de '¿Dónde está la casa de mi amigo?', la pel·lícula que el va llençar a la fama, i a Kiarostami ja no li queda camí per recórrer. O potser sí? L'any 2006 va dirigir un documental que es titulava 'Roads of Kiarostami', en què semblava que buscava inspiració en els mateixos horitzons on havien nascut bona part de les seves pel·lícules. Les carreteres corbes, fent giragonses o en forma de Z, creuant el vessant d'un turonet, s'havien convertit en una de les seves obsessions. Sobretot quan el 1999 va fer 'El viento nos llevará', una pel·lícula dins d'una pel·lícula, on trobàvem aquesta estampa ataronjada, travessada per una motocicleta.\nEls pioners de la teoria del cine, a principis dels anys 20, van assenyalar que la gran virtut del cinematògraf, aquella nova eina que acabava de trasbalsar el món, era la seva capacitat exclusiva per captar una dimensió del rostre humà que fins al moment havia passat desapercebuda. Com si una càmera fos capaç de reproduir els moviments de l'ànima. Abbas Kiarostami va experimentar amb aquesta idea tota la seva vida. En aquest sentit, 'Shirin' és un magnífic exercici. El director va reunir a casa seva una colla d'actrius iranianes, i els va projectar una pel·lícula basada en la llegenda persa 'Cosroes i Shirin'. El que veiem a pantalla són les cares de les espectadores, les ninetes dels ulls brillants.\n'Còpia certificada' (2010)\nEntre la manera de filmar els nens en les seves primeres pel·lícules, i els subtils gestos de càmera amb què s'acostava a les actrius de 'Shirin', en plans curts, no hi ha tanta diferència. Val la pena notar que entre l'elenc de 'Shirin' hi havia Juliette Binoche, estrella francesa infiltrada, a qui poc després va dedicar una pel·lícula sencera, 'Còpia certificada', un discurs sobre l'autenticitat i la falsificació com el de Orson Welles a 'F for fake', com el que ell mateix havia desenvolupat a 'Close-up'. La base de l'argument és la relació entre un home i una dona, que es va embolicant en diverses variacions. Un tribut al Rossellini de 'Viaggio in Italia' passat per les línies rizomàtiques del món neobarroc.


Dietari Torino: Dia 77 - 81 - Una setmana curta (#107 - #111)\nDia 77 - 81 - Una setmana curta (#107 - #111)\nTotes les setmanes fossin així ;) Posant-s'hi el dimecres, després de 4 dies de relax a la platja... Amés tal i com diuen els amics d'EE.UU. dimecres és ja Hump Day(notis la doble connotació)... amb català el dia gepa... (si, com la del camell).. el dia en que la setmana arriba al punt alt i a partir del qual comença la baixada fins al cap de setmana :).\nAquest trosset de setmana ha anat bé, potser una mica estressat el dimecres, ja que els informes diaris que he de donar, es van convertit en 3 informes per entregar dimecres (el dilluns una part de l'empresa treballava).\nA destacar poca cosa més, val a dir que no és un gran post, ho sé, però veritablement crec que puc afegir poca cosa més, el troç de setmana s'ha limitat a sobreviure fins al dissabte al migdia per poder descansar una miqueta i tornar a carregar piles.\nAhir estava parlant amb en Gerard (el company de pis) de crackovia i em va venir al cap el força barça, aquell gran programa que feien fa anys a TV3... Val a dir que a diferencia d'altres vegades en que programes que m'agradaven fa anys ara em fan pena (l'exemple més fefaent dels qual el mític "la memòria dels cargols"), el força barça encara conserva aquella pàtina d'humor atemporal que sortosament resisteix al pas dels anys, per això us deixo amb un parell de videos que he trobat al youtube, per exercitar la memòria:\nPer cert.. 1995... 14 anyassos! Com passa el temps eh... espectacular\nPublicat per Eduard Castany a 21:53\nDia 89 - 95 - Manel, Manel i més Manel (#119 - #12...\nDia 82 - 88 - Canvien els temps, canvien els anunc...\nDia 73 - 76 - Quatre dies a Liguria (#103 - #106)


El bon govern - Diari de Girona\nagustí casanova i masferrer 04.02.2020 | 23:54\nEl bon govern Diari de Girona\nEl bon govern, el govern perfecte, segons la ciència política, és el que no existeix, que significa que no fa nosa, que no existeix com una realitat pròxima i adherida a la vida dels ciutadans, prou capficats en els seus problemes personals. En un sistema democràtic es delega als partits polítics la funció de governar i aquesta tasca l'han de realitzar correctament i silenciosa sense pertorbar massa el quefer ordinari de la societat.\nLa gent sap que hi ha un govern i el vol lluny de la seva vida diària; el govern està obligat a dedicar-se esguardament a gestionar la realitat social i econòmica, però no ha d'encaparrar, ni molestar amb els seus problemes interns perquè el cabdal per les famílies és arribar bé a fi de mes.\nLa mateixa paraula govern significa l'acció de governar, l'efecte, i és l'organisme en el qual resideix el poder executiu de l'Estat format per ministres, consellers dirigits per un president. Els ciutadans compromesos saben que si no fan política, no s'interessen pel factor social i econòmic del país, la política la faran uns altres, segons la màxima teòrica de Joan Fuster: «Si no fas política, la faran per tu».\nEl bon govern ha de ser invisible, inaudible i la permanència en el poder de polítics, com Felipe González o Jordi Pujol, radicava en no amoïnar la gent sortint sovintejadament a la televisió i entrant a les llars per explicar qüestions de partit. S'ha de sortir poc a la televisió i s'ha de sortir bé, fent anuncis que complaguin tothom com la inauguració d'un tren, d'un aeroport, d'una autovia, que millorarà el trànsit i beneficiarà el desplaçament de la gent.\nLa insistència antipàtica d'alguns polítics a visualitzar-se per parlar dels seus afers personals amb la justícia, amb el seu soci de coalició en el govern, gabieja, irrita i la societat ho interpreta com una paràlisi de país, perquè el que hauria de fer el govern és governar. El bon govern ha de ser operativament eficaç, silenciós i discret, si és massa baladrer i excessivament fanfarró a fi de satisfer els seus militants més abnegats, disgusta altres.\nQuè ha fet malament el govern de Catalunya? El govern de coalició entre JxCat i ERC mai ha funcionat correctament perquè els seus líders, en Puigdemont i en Junqueras, no s'agraden gens i projecten aquesta malfiança als seus respectius partits. Sempre he vist en Puigdemont la Catalunya jove i moderna, la dels nois de discoteques i retorns a la llar familiar de matinada, mentre que Junqueras representa la Catalunya antiga, tradicional, rural, de propietari culte, de kulak, a l'estil de Josep Pla o l'afiguro més com abat d'un monestir organitzant la despesa. Una vegada que vaig parlar amb en Junqueras em va explicar que de jove havia après a segar el blat amb una dalla. En Puigdemont per dir-ho figuradament m'assegurava que la dalla actual és internet.\nJxCat i ERC van ajuntar-se sense passar per l'església com déu mana. Ni matrimoni civil.\nUn no es casa amb una persona amb qui no confia, va ser una relació per conveniència, viciada d'origen i sense amor. La lluita pel poder tensa sempre i malmet aquests lligams. Ja he escrit que ERC té malastruc, guanya el partit, però en l'últim moment de penal li marquen un gol i fracassa. Les enquestes en les autonòmiques li somreien i en una embranzida de tres dies en Puigdemont va arribar abans a la meta deixant-los amb un pam de nas. A les municipals semblava que Ernest Maragall seria alcalde, però l'endemà Ada Colau s'ho repensà i es declarà guanyadora amb el suport del PSC i de Cs, encapçalat per en Manuel Valls –el mateix que havia fet ERC per bloquejar la presidència d'en Mas formant el primer tripartit.\nHi ha una frustració històrica a can ERC, un rancor contra JxCat. ERC ara s'ha plantat tossudament i res alterarà la decisió presa: han declarat JxCat culpable de totes les seves desgràcies reals o imaginàries. Qualsevol afer per entendridor que resulti per a molts ciutadans –la inhabilitació de Torra com a diputat i el desdeny d'ERC no aplaudint– no modificarà el seu principi polític. No cauran en les murrieries del pèrfid Puigdemont.\nEn Quim Torra és un bonàs i em desperta molta tendresa, tanmateix és un maldestre polític (el desdeny d'ERC en el Parlament dilluns de la setmana passada fou injust). La vida el situà en un lloc compromès i acceptà el càrrec feixuc i ardu de president resignadament com un deure moral patriòtic. Ai las! Home carregat de bones intencions que imagino arravatat per un vertigen metafísic insondable. M'evoca la psicologia de dos protagonistes literaris, el capellà de la novel·la d' Unamuno, San Manuel Bueno, mártir, i el personatge del drama èpic de Bertolt Brecht La bona persona de Sezuàn, que s'adonà de la impossibilitat de la bondat en la societat i la dificultat d'un comportament moral davant la realitat.\nPossiblement en Quim Torra ha estat el president de la Generalitat més culte i el seu humanisme l'ha incapacitat per ser i fer de bon dirigent (els intel·lectuals ficats en política solen fracassar).\nSi la CUP en paraules del seu representant Benet Salellas llançà a la paperera de la història el president Artur Mas, ara aquest gest l'atribueixen a Roger Torrent. La política ha negat la nostra vida fins la sacietat. Un dia a classe quan vaig demostrar que la ciència, segons Kant, és possible, una alumne molt amable tragué una camiseta en la que es llegia «La ciència m'empaita, però jo soc més ràpida»; quin fart de riure! Jo també volia amagar-me de la política, però tothora m'encalçava. «Fem l'amor, no la política».


Redacció - Badalona - 13/5/2019\nL’Espai Betúlia presenta l’exposició “Intermitències” que combina el llenguatge plàstic amb la poesia\n- La mostra, que es podrà visitar entre el 15 de maig i el 26 de juliol, és el treball conjunt de l’artista Judit Gil i la poeta Corina Oproae.\nL’Espai Betúlia, Centre de la paraula i les lletres, situat al carrer d’Enric Borràs 43-47, inaugurarà a les 19 hores d’aquest dimecres 15 de maig, l’exposició “Intermitències”. En aquesta mostra, que es podrà visitar fins al 26 de juliol, s’aplega l’obra plàstica de Judit Gil Andrés i els poemes de Corina Oproae.\nA l’exposició es combina el llenguatge plàstic amb una varietat de tècniques, com el collage, la pintura, la fotografia, el gravat o l’escultura, amb la utilització de diversos materials (papers, teles, metacrilats, pedra, fusta, ferro) combinats amb uns textos poètics sobris, plens d’emocions contingudes, presentats en tres llengües diferents (castellà, català i romanès).\nDimecres, 29 de maig a les 19 hores, tindrà lloc una visita guiada a càrrec de les dues autores de l’exposició: Judit Gil Andrés i Corina Oproae.\nDimarts 18 de juny a les 19 hores tindrà lloc un Recital poètic a càrrec de les poetes Odile Arqué, Maria Antònia Massanet i Corina Oproae, amb música de Bàrbara Granados.\nD’altra banda, també s’han preparat Tallers per a alumnes de secundària (3r i 4t d’ESO i 1r de Batxillerat).


Una de les denunciants d’Eduard Pujol, a un pas de ser jutjada per falses acusacions - Línia\nRedacció|2022-01-18T20:45:55+01:0018 gener 2022|Martorell|Línia\nEduard Pujol, en una imatge d’arxiu. Foto: Marta Sierra / ACN\nUna de les dones que va acusar d’assetjament l’exportaveu de Junts per Catalunya, el martorellenc Eduard Pujol, està a un pas de ser jutjada per presumpta difamació, tal com ha avançat aquest dimarts El País. Un jutjat de Barcelona veu indicis raonables que hauria estat ella qui l’hauria assetjat a ell i després l’hauria acusat falsament.\nPujol va haver de deixar el seu càrrec polític i va ser suspès de militància de JxCat l’octubre de 2020, quan dues dones el van denunciar davant el partit per suposat assetjament. Aquestes denúncies no van arribar mai a la justícia i Pujol es va querellar contra les denunciants. Ara, un dels casos està arribant a la recta final i ha fet un gir de 180 graus.\nEn la interlocutòria, a la qual ha tingut accés el diari Línia, s’apunta que la dona hauria emprès “accions de pressió, atemoriment i difamació” contra l’exdiputat i li hauria “imputat falsament actes d’agressió”, després que ell hauria decidit posar fi a la relació que presumptament mantenien. Ho hauria fet a través de whatsapps i de publicacions a les xarxes socials.\nEl document detalla que, des de febrer de 2019 fins a finals d’aquell mateix any, la dona li hauria enviat 3.400 missatges –amb frases com “ara penjaré una foto feta per mi amb elements teus”, “tens por?” o “tindràs un dia mogut”– i que a partir de l’abril s’hauria començat a presentar com una víctima de Pujol.\nAmb tot, el jutjat ha donat un termini de deu dies perquè la fiscalia, l’acusació particular i la defensa puguin demanar arxivar la causa, obrir noves diligències o presentar els seus escrits per anar a judici.\nJxCat retorna la militància al martorellenc Eduard Pujol


Dia Internacional contra la Violència de Gènere – Can Noè\nHome Activitats Dia Internacional contra la Violència de Gènere\n25-11. Per què aquesta data?\nDes de 1981, Latinoamérica commemora cada 25 de novembre el dia contra la violència de gènere com a iniciativa dels moviments feministes de la regió, amb una de les taxes més elevades de violència vers la dona i en homenatge a les dominicanes Minerva, Patria i María Teresa Mirabal, tres germanes assassinades el 25 de novembre de 1960 per ordre del dictador Rafael Leònidas Trujillo, del qual eren opositores. Anys més tard, en 1999, la ONU es va afegir a la jornada reivindicativa i va declarar cada 25 de novembre el Dia Internacional per l’eliminació de la Violència vers la Dona.\nA la nostra escola hem volgut afegir-nos també a aquesta commemoració amb dues activitats:\nLa Vocalia de Dones ens ha convidat a participar d’una petita obra de teatre (Teatre-Fórum) que es va fer el dimarts, 20 de novembre a les 19’00 en el centre cívic de Rocafonda. Van assistir els alumnes d’Instrumental I – Nit, Instrumental II – Nit i Castellà Bàsic. La sala estava plena, com podeu veure a les fotos de la galeria. Aquesta representació anava a càrrec de Manolo Lancharro, Lucía del Matto, Amaia Eslava i Núria Ibran. Un cop finalitzat, hi havia un debat sobre el tema moderat per Meritxell Puyané, psicòloga experta en violències masclistes.\nDiferents grups d’alumnes han col·laborat en la realització de dos muralls, un per cada edifici de l’escola, amb aportacions de caires diverses ( estudis estadístics actualitzats, textos, imatges,…)\nGES 2: projecció de la pel·lícula Te doy mis ojos, pel·lícula espanyola de 2003 dirigida per Icíar Bollaín sobre la violència domèstica i on, a través dels protagonistes Laia Marull i Luis Tosar, s’intenta explicar què pensen i què senten els maltractadors, els homes, i les víctimes, les dones.La pel·lícula va despertar moltes emocions i va servir com a punt de partida per expressar el rebuig de tots els alumnes a tota mena de violència.\nTambé s’ha projectat “Quiero ser como Beckham”\nTanmateix, dos alumnes de Ges1 han gravat un vídeo en el què interpreten la relació d’una parella. Podeu veure’l fent clic en l’enllaç:\nAquí teniu algunes fotos, la resta a l’enllaç: Fotos del Dia Internacional Vers la Violència de Gènere\nEl gran recapte.


Greu accident laboral! Ferit en caure en Almassora\nUn treballador ferit en caure des de diferents metres d'altura en Almassora\nEl xic ha sigut traslladat fins a un hospital de Castelló de la Plana\ndilluns, 16 de novembre 2020 - 15:30h\nEste matí de dilluns, cap a les 11.40 hores, s'ha produït un accident laboral quan un treballador de 34 anys ha caigut des de diferents metres d'altura en l'N-340 a l'altura de la localitat d'Almassora, en la comarca de la Plana Alta (Castelló), pel que ha acabat ferit.\nEl Centre d'Informació i Coordinació d'Urgències de la Generalitat Valenciana (CICU) ha mobilitzat fins al lloc de l'accident a una ambulància del Servici d'Ajuda Mèdica Urgent (SAMU), i el seu equip mèdic ha assistit al treballador, qui presentava ferides lleus.\nUna volta estabilitzat, el xic ha sigut traslladat fins a l'Hospital de la Plana en la localitat de Vila-real, en la comarca de la Plana Baixa (Castelló). A hores d'ara es desconeix l'estat actual del treballador.\n"Mor un treballador en caure des de diferents metres d'altura en Pego" "Un metge acusat de posar una càmera per a gravar a una companya duxant-se en València"


NW La Revista de Reus - ERC qualifica "d'error" la desaparició del consorci del teatre Fortuny\nEls republicans opinen que el govern de Reus només està obsessionat per reduir el deute\nEls nous responsables d'ERC a Reus pensen comparèixer sovint a partir d'ara per opinar sobre l'estat de la ciutat.\nEl president de la secció local d’ERC a Reus, Jordi Torres, ha comparegut avui acompanyat per altres membres de l’actual executiva republicana per fer balanç de la situació actual de la ciutat quan gairebé es compleixen dos anys de l’actual mandat. Han anunciat que aquesta serà la primera de les futures valoracions que pensen fer sobre l’estat de la ciutat amb un objectiu clar de donar a conèixer les seves opinions i propostes amb vista a les pròximes eleccions municipals quan ara ja s’està a l’equador del mandat.\nEls republicans són molt crítics amb l’actuació de l’actual govern de Reus, format per l’aliança CiU-PP. Unes de les seves principals critiques van dirigides a la política cultural. Aureli Ruiz, responsable dels temes culturals a l’executiva d’ERC, ha qualificat “d’error” la desaparició del consorci del teatre Fortuny. Segons ell, no té sentit que desaparegui quan ha demostrat ser una bona eina durant anys. Ruiz ha considerat que Reus està perdent pistonada en matèria cultural i que la situació actual fa que altres ciutats de l’entorn li estiguin prenent el pes que durant anys ha tingut en aquest camp. Per ell, és incomprensible que el teatre Fortuny encara no tingui la programació de la nova temporada, que no hi hagi activitat a cal Massó o que encara no hagi obert les portes la nova biblioteca Pere Anguera. Ruiz ha afirmat: “A ERC veiem amb preocupació com hem perdut significació, sobretot, quan altres municipis aposten per la cultura”.\nEls retrets dels republicans cap al govern de Reus, però, va més enllà. Àlfred Pitarch, secretari de Política municipal de la secció d‘ERC, ha afirmat que l’executiu local no té projecte de futur de la ciutat. Segons ell, el govern de Reus està obsessionat per reduir el deute però no fa res per dur a terme accions que permetin tirar endavant la ciutat. Per Pitarch, “els impostos que paguem entre tots es podrien gestionar millor”. Per la seva banda, el president d’ERC a Reus, Jordi Torres, ha opinat que “Reus pot ser molt més del que és” i que ara “vivim de vells records”.